מייקל רייגן

מייקל ס. רייגן (באנגלית: Michael S. Regan; נולד ב-6 באוגוסט 1976) הוא רגולטור סביבתי אמריקאי, המשמש כמנהל הסוכנות להגנת הסביבה. בעבר כיהן כמזכיר המחלקה לאיכות הסביבה בקרוליינה הצפונית ומומחה לאיכות האוויר בסוכנות להגנת הסביבה.

ב-17 בדצמבר 2020 הכריז הנשיא הנבחר של ארצות הברית, ג'ו ביידן כי בחר ברייגן לכהן בתפקיד מנהל הסוכנות להגנת הסביבה בממשלו העתידי. ב-11 במרץ 2021 הושבע לתפקיד.

ביוגרפיה 
רייגן הוא יליד גולדסבורו  שבקרוליינה הצפונית, הוא קיבל תואר ראשון במדעי כדור הארץ והסביבה באחת מהאוניברסיטאות בקרוליינה הצפונית ולאחר מכן החליט ללמוד באוניברסיטת ג'ורג' וושינגטון ששוכנת בוושינגטון די. סי, שם קיבל תואר שני במינהל ציבורי.

רייגן התחיל את דרכו כמפקח סביבתי של הסוכנות להגנת הסביבה בתקופת ממשל הנשיא הדמוקרטי ביל קלינטון ולאחר מכן גם בממשל הנשיא הרפובליקני בוש הבן. לאחר מכן הצטרף לקרן להגנה סביבתית  (באנגלית: EDF), שם הפך בסופו של דבר לסגן נשיא עמית לאנרגיה נקייה ולמנהל אזורי בדרום מזרח ארצות הברית, הוא נשאר בצוות ההנלה של הקרן למעלה משמונה שנים.

בינואר 2017, מושל קרוליינה הצפונית רוי קופר בחר ברייגן לשמש כמזכיר המחלקה לאיכות הסביבה במדינתו, הוא פעל גם לפיתוח תוכנית האנרגיה הנקייה של המדינה, שמטרתה היא להפחית את פליטת גזי החממה במגזר הפרטי עד 2030.

ב-11 במרץ 2021 הושבע לתפקיד מנהל הסוכנות להגנת הסביבה. רייגן הוא האפרו-אמריקאי הראשון שמנהל את הסוכנות.

חיים אישיים 
רייגן גר עם אשתו ובנו בבירת קרוליינה הצפונית, ראלי.

קישורים חיצוניים

הערות שוליים 

בוגרי אוניברסיטת ג'ורג' וושינגטון
חברי הקבינט של ארצות הברית בממשל ג'ו ביידן
מנהלים אמריקאים
פעילי איכות הסביבה אמריקאים
קרוליינה הצפונית: אישים
אפרו-אמריקאים חברי הקבינט של ארצות הברית
אמריקאים שנולדו ב-1976